Яванска операция
Яванската операция е военна операция на японските въоръжени сили по време на Втората световна война (февруари-март 1942) за завладяване на о-в Ява и на Нидерландска Индия (Индонезия).

Японските сили (16-а армия, 11-и въздушен флот, 3-ти военноморски флот и части от 3-то авиационно съединение) значително превъзхождат силите на съюзниците, както по численост, така и по оперативно разгръщане.

На 14 февруари японците извършват въздушен и морски десант в района Палембанга (о-в Суматра), на 19 февруари - на о-в Бали.

Към края на февруари Япония завладява островите Суматра и Тимор и блокира о-в Ява.

На 27-28 февруари японската ескадра под командването на адмирал Токахаси (4 крайцера, 14 разрушителя) разгромява съюзната ескадра на адмирал К. Доорман (5 крайцера, 10 разрушителя) и започва стоварване на войски на о-в Ява.

На 5 март е превзета Батавия (Джакарта), на 8 март – Сурабая, и на 12 март о-в Ява е изцяло завладян.

Към 15 март всички о-ви на Нидерландска Индия (Индонезия) са окупирани от японската армия, което се счита за край на операцията. В резултат на тази операция японските въоръжени сили укрепват позициите си във войната в Тихия океан.

Източници 
 Агенция Фокус от 14 февруари 2006 г.

Битки на Тихоокеанския театър
История на Индонезия
Битки на Япония през Втората световна война
операция
Битки на САЩ през Втората световна война
Битки на Нидерландия
Битки на Великобритания през Втората световна война
Битки на Австралия през Втората световна война